પ્રાપ્ત વિગતો મુજબ શહેરમાં છાસવારે કેટલાક દારૂડિયા શખ્સો દ્વારા દેશી દારૂની કોથળીઓ પી ખેલ કરવામાં આવતો હોય છે ત્યારે આજે ચાર પાંચ યુવાનોએ તો દેશી દારૂ ના ચિક્કાર નશામાં હદ વટાવી દીધી હતી શહેરના હાર્દ સમા મોંઘીબા ગર્લ્સ હાઇસ્કુલ મેઇન રોડ પર દારૂના નશામાં ગળાડૂબ થયેલી યુવાનોએ ઇકો કાર GJ03KC5874 આડે બેસી જઇ ટ્રાફિક જામ કરી દેતા લોકોને દારૂડીયાઓનો ધરાર ખેલ જોવાની ફરજ પડી હતી, બાદમાં દારૃના ચિક્કાર નશામાં ધૂત યુવાનો લીલા પીઠની અંદર ઘૂસી ગયા હતા અને સામસામે પથ્થરોનાં ઘા માર્યા હતા, આ અંગેનો વિડિયો સોશિયલ મીડિયામાં વાયરલ થતા શહેરભરમાં ચકચાર મચી જવા પામી હતી.